CELEX: 62020CN0324
Language: da
Date: 2020-07-22 00:00:00
Title: Sag C-324/20: Anmodning om præjudiciel afgørelse indgivet af Bundesfinanzhof (Tyskland) den 22. juli 2020 — Finanzamt B mod X-Beteiligungsgesellschaft mbH

21.9.2020   
            
            
               DA
            
            
               Den Europæiske Unions Tidende
            
            
               C 313/16
            
         
      Anmodning om præjudiciel afgørelse indgivet af Bundesfinanzhof (Tyskland) den 22. juli 2020 — Finanzamt B mod X-Beteiligungsgesellschaft mbH
      (Sag C-324/20)
      (2020/C 313/19)
      Processprog: tysk
      
         Den forelæggende ret
      
      Bundesfinanzhof
      
         Parter i hovedsagen
      
      
         Sagsøger: Finanzamt B
      
         Sagsøgt: X-Beteiligungsgesellschaft mbH
      
         Præjudicielle spørgsmål
      
      
                  1)
               
               
                  Medfører en aftale om ratebetaling i forbindelse med en tjenesteydelse, som leveres én gang og dermed ikke relateret til en tidsperiode, allerede flere på hinanden følgende afregninger eller betalinger som omhandlet artikel 64, stk. 1, i Rådets direktiv 2006/112/EF (1) af 28. november 2006 om det fælles merværdiafgiftssystem (momsdirektivet)?
               
            
                  2)
               
               
                  Subsidiært, såfremt det første spørgsmål besvares benægtende: Foreligger der en ikke-betaling som omhandlet i momsdirektivets artikel 90, stk. 1, når den afgiftspligtige person ved leveringen af sin ydelse aftaler, at den skal betales i fem årlige rater, og national lovgivning i tilfælde af senere betaling fastsætter en regulering, hvorved den tidligere nedsættelse af afgiftsgrundlaget i henhold til denne bestemmelse ophæves?
               
            
         (1)  EUT 2006, L 347, s. 1.